open-index/open-wikipedia-markdown huggingface dataset:
Ragby na Juhoamerických hrách 2014

**Ragby na Juhoamerických hrách 2014** bol turnaj v sedmičkovom ragby v rámci multišportového podujatia Juhoamerických hier 2014. Konal sa v Santiagu, v Čile od 8. do 9. marca 2014, za účasti 7 mužských a 7 ženských tímov. Ragbyový turnaj sa na hrách organizuje až od roku 2006 a toto bolo iba jeho 2. vydanie. Zápasy sa hrali na štadióne Centro de Alto Rendimiento Parque Mahuida. Na turnaji zvíťazili favorizovaní ragbisti Argentíny a ragbistky Brazílie, ktorí vyhrali všetky svoje zápasy.

Tento turnaj bol zároveň kvalifikáciou na ragbyový turnaj Panamerických hier 2015, ktoré sa uskutočnia v Toronte. Kvalifikovalo sa naň 1 družstvo z oboch kategórií s tým, že tímy mužov Argentíny, Čile a Uruguaja už mali účasť dopredu istú.

## Účastníci

;Muži

;Ženy

## Výsledky
### Muži
#### Základná skupina

#### Play off
##### Stretnutie o 3. miesto

##### Finále

----

### Ženy
#### Základná skupina

#### Play off
##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Ragby na stránke Juhoamerických hier 2014  
* Ragby na štatistickej stránke Juhoamerických hier 2014  
* Juhoamerické hry 2014 na stránka Juhoamerickej ragbyovej konfederácie 

Kategória:Ragby v 2014
Kategória:Ragby na Juhoamerických hrách
Kategória:Juhoamerické hry 2014
Sencor

**Sencor** je značka spotrebnej elektroniky. Vznikla v roku 1969 v Japonsku a postupne si získala prestížne postavenie predovšetkým v oblasti audio techniky. Od začiatku 90. rokov, kedy sa stal Sencor značkou európskou, sa jej sortiment značne rozšíril. Názov vznikol spojením japonského slova "sen" - 1000, a latinského slova "cor" - srdce. 

## Zrod značky
Japonsko po 2. svetovej vojne riešilo otázku, ako naštartovať vojnou zdevastovanú ekonomiku. Jednou z ciest sa ukázal štátom mohutne podporovaný nákup know-how z USA a Európy, do ktorého Japonci investovali viac ako miliardu dolárov. K predvojnovým firmám (Panasonic, Hitachi, Sharp) začali sa pridávať nové - Sony, Akai, Sanyo, Aiwa a v roku 1969 tiež Sencor. A práve koniec šesťdesiatych rokov znamenal zásadný zvrat pre Japonsko a jeho elektronické firmy. Dovezené technológie prestali stačiť, dostavil sa útlm a cieľom sa stal vlastný vývoj a výskum, objavenie nových technológií a produktov.

### 70. roky - expanzia
V rokoch sedemdesiatych svetom zmietala ropná kríza, ale japonské elektronické firmy stúpali strmo nahor. Sencor bol jednou z nich. Jeho hlavnou devízou bola kvalita, dizajn a finančná dostupnosť. Značka začala exportovať do Ázie a Európy a postupne svoje trhy rozširovala na všetkých päť kontinentov. Kazetové magnetofóny a autorádia Sencor sa stali hitom najprv vo Veľkej Británii a čoskoro aj v celej Európe. Najväčším vývojovým triumfom Sencor bol vôbec prvý a v mnohom prelomový viacstopový stereo magnetofón uvedený na trh už v roku 1972. Ďalšie technológie firmy boli funkcia "reverse" na kazetových magnetofónov, dvojitý kazetový magnetofón schopný nahrávať, alebo Mobile Hi-Fi - jeden z prvých prenosných Hi-Fi systémov vybavený systémom Dolby NR pre redukciu šumu pri nahrávaní. V Európe predstavil Sencor úplnú novinku - autorádiá s kazetovým prehrávačom.

### 90. roky a presun do Európy
V deväťdesiatych rokoch sa Sencor stal európskou firmou. Je riadený z Európy, svoje produkty vyrába v Ázii aj v európskych krajinách. Dochádza k úprave loga, firma sa však stále hlási k tomu najlepšiemu z tradícií japonského technologického zázraku a dôsledne rozvíja všetky zámery zakladateľov značky.

## Súčasnosť
V súčasnosti značku zastupuje spoločnosť FAST ČR a zameriava sa predovšetkým na čiernu techniku v oblasti low-end. Spoločnosť nemá vlastné továrne a zhotovenie výrobkov si objednáva u svojich partnerov v Číne. Opravy zaisťuje centrála spoločnosti FAST v Říčanoch pri Prahe.

## Referencie

## Externé odkazy
* www.sencor.sk Oficiálne stránky značky

Kategória:Výrobcovia domácich spotrebičov
Kategória:Elektronické podniky
Kenwood

**Kenwood Corporation** ( *Kabushiki-Gaisha Ken'uddo*) bol japonský výrobca rádioamatérskych doplnkov, autorádií a Hi-Fi komponentov.

Spoločnosť bola založená v roku 1946 ako Kasuga Radio Co. Ltd. v meste Komagane v prefektúre Nagano. Dňa 1. októbra 2008 sa spojila so spoločnosťou JVC a vznikla tak spoločnosť JVC Kenwood.

## Referencie

## Iné projekty

## Zdroj

Kategória:Podniky v Japonsku
Kategória:Elektronické podniky
Kategória:Rádioamatérstvo
Kategória:Výrobcovia audiotechniky
Kategória:Organizácie založené v 1946
Reportéri bez hraníc

**Reportéri bez hraníc** (, , ) je v Paríži založená mimovládna organizácia, ktorá obhajuje slobodu tlače a médií. Zastáva sa novinárov a pracovníkov v médiách, sužovaných cenzúrou a perzekúciou. Organizáciu založili roku 1985 Robert Ménard, Rony Brauman a Jean-Claude Gillerbaud.

Za svoje aktivity získala organizácia v roku 2005 Sacharovovu cenu za slobodné myslenie.

náhľad|Hodnotenie slobody tlače vo svete

## Pozri aj
* Internetová cenzúra
* Cenzúra internetu

## Externé odkazy
* Oficiálne internetové stránky

## Zdroj
* 

Kategória:Medzinárodné neziskové organizácie
Kategória:Organizácie na ochranu ľudských práv
Kategória:Žurnalistika
Kategória:Laureáti Sacharovovej ceny
Kategória:Organizácie v Paríži
Cvižyn

**Cvižyn** () je dedina (*село*) na Ukrajine vo Vinnyckom rajóne Vinnyckej oblasti. Žije tu 234 obyvateľov.

## Externé odkazy
* Najvyššia Rada Ukrajiny 

Kategória:Dediny vo Vinnyckom rajóne
Alain Resnais

**Alain Resnais** (* 3. jún 1922, Vannes, Francúzsko – † 1. marec 2014, Paríž) bol francúzsky filmový režisér a jeden z predstaviteľov Francúzskej novej vlny. 

Tejto činnosti sa začal venovať v druhej polovici štyridsiatych rokov. Medzi jeho najvýznamnejšie diela patrí film *[[Hirošima, moja láska]]* z roku 1959. Za svoj film *[[Stará známa pesnička]]* z roku 1997 získal Césara za najlepší film; za film *[[Smoking/No Smoking|Smoking / No Smoking]]* z roku 1994 potom Césara pre najlepšieho režiséra. Natočil mnoho ďalších filmov, ako napríklad *[[Vlani v Marienbade]]* (1961), *[[Muriel či návrat v čase]]* (1963), *[[Môj strýko z Ameriky]]* (1980), alebo *Ešte ste nič nevideli* (2012). 

Zomrel v roku 2014 vo veku 91 rokov.

## Referencie

## Iné projekty

## Externé odkazy
* 
* 

## Zdroj

Kategória:Francúzski filmoví režiséri
Kategória:Držitelia Césara za najlepšiu réžiu
Kategória:Pochovaní na cintoríne Montparnasse
Hádzaná na Juhoamerických hrách

**Hádzaná na Juhoamerických hrách** je hádzanársky turnaj, ktorý sa koná v rámci multišportového podujatia Juhoamerických hier. Do programu hier bol turnaj prvýkrát oficiálne zaradený na 7. juhoamerických hrách v roku 2002 v brazílskom Rio de Janeiru, v mužskej aj ženskej kategórii. Hádzanársky turnaj sa odvtedy koná pravidelne. V oboch kategóriách v ňom dominujú 2 krajinyBrazília a Argentína. 

Tento turnaj zároveň slúži ako kvalifikácia juhoamerických družstiev na hádzanársky turnaj Panamerických hier.

## Turnaj mužov
### Zoznam

### Medailová bilancia družstiev

## Turnaj žien
### Zoznam

### Medailová bilancia družstiev

## Referencie

## Externé odkazy
* Oficiálna stránka Juhoamerickej športovej organizácie 
* Oficiálna stránka Juhoamerickej hádzanárskej konfederácie *archive.org* 

## Zdroj
* Hádzaná na Juhoamerických hrách na stránke todor66.com
Dance in the Dark

[náhľad|"Dance in the Dark" na [The Monster Ball Tour]]
"**Dance in the Dark**" je pieseň americkej speváčky Lady Gaga z jej tretieho EP *[[The Fame Monster]]* (2009). Pieseň mala byť pôvodne vydaná ako singel po "Telephone", ale kvôli sporu medzi ňou a nahrávacou spoločnosťou bola ako singel vydaná pieseň "Alejandro".

## O piesni
Gaga v piesni hovorí o "strachu zo seba samej" a zaoberá sa intímnymi skúsenosťami medzi dvoma osobami v spálni. Podľa nej je skladba o dievčati, ktoré má rado sex s vypnutými svetlami, pretože je v rozpakoch kvôli svojmu telu. Tvrdí, že na také ženy narazila pri práci na MAC AIDS Fund a že pieseň nie je o slobode, ale skôr o uistení, že Gaga chápe ich pocity.

"Dance in the Dark" je synthpop dance-popová skladba, ktorá obsahuje prvky retro a new wawe. Pieseň začína zajakavosťou a zahŕňa tiež hovorenú prestávku kde Gaga hovorí mená slávnych ľudí, ktorých život sa skončil tragicky. Skladba získala väčšinou pozitívne recenzie od kritikov.

Gaga s piesňou vystúpila v roku 2010 na Brit Awards kde ju venovala jej blízkemu priateľovi Alexandrovi McQueenovi, ktorý spáchal samovraždu len niekoľko dní predtým. Skladba bola nominovaná za Najlepšiu tanečnú nahrávku na 53. Grammy Awards, ale napokon vyhrala Rihanna s piesňou "Only Girl (In the World)".

Kategória:Piesne Lady Gaga
Kategória:Single Lady Gaga
Kategória:Piesne z 2010
Kategória:Single z 2010
Kategória:Synthpopové piesne
Kategória:Dance-popové piesne
Haunted House

***Haunted House*** je tretie EP austrálskej electro house dvojice Knife Party. Všetky skladby zložili a produkovali Rob Swire a Gareth McGrillen. Vydané bolo dňa 6. mája 2013.

## Zoznam skladieb

## Pozície v rebríčkoch

## Referencie

## Zdroj

Kategória:EP z 2013
Kategória:EP skupiny Knife Party
Cena Petra Dubovského 2013

**Cena Petra Dubovského 2013** bol 14. ročník ocenenia pre slovenského futbalistu do 21 rokov. Vyhlásenie sa uskutočnilo 3. marca 2014  v trnavskom Dome kultúry. Ocenenie pre mladých futbalistov sa odovzdáva za uplynutý rok súbežne s Cenou Jána Popluhára, Futbalistka roka, Tréner roka, Najlepší hráč Corgoň ligy, Najlepší rozhodca, Cena fanúšikov a ceny pre Najlepšieho futsalistu. S počtom 20 bodov vyhral 21-ročný stopér Norbert Gyömbér, pôsobiaci v talianskom klube Calcio Catania. Na druhom mieste skončil Ondrej Dudaz MFK Košice s 8 bodmi a Branislav Niňaj z ŠK Slovan Bratislava s 3 bodmi.

## Výsledky

## Referencie

## Pozri aj
* Cena Jána Popluhára za rok 2013
* Futbalistka roka 2013
* Tréner roka 2013
* Najlepší hráč Corgoň ligy 2013
* Najlepší rozhodca 2013
* Cena fanúšikov 2013
* Najlepší futsalista 2013

## Externé odkazy
*  Výsledky ankety na futbal.pravda.sk
*  ''Gyömbér by rád išiel po Hamšíkovej a Škrtelovej ceste'' futbal.pravda.sk
*  ''Kozákov reprezentačný objav sa volá Gyömbér'' sport.sme.sk

Kategória:Futbal v 2013
Kategória:Cena Petra Dubovského
Hippotes (syn Fyla)

**Hippotes** alebo **Hippotés** ( je v gréckej mytológii syn Fyla a Leipefilény.
    
Počas príprav Dórov, vedených Heraklovcami, na nový útok o podrobenie si mykénskeho Peloponézu, Heraklovec Hippotes zabil v prístavnom meste Naupakte veštca z Arkádie, pretože si myslel, že je zved poslaný nepriateľom. Keďže veštec bol kňazom boha Apolóna, vojenská výprava Dórov bola po tomto čine odsúdená na neúspech. Boh Apolón im za to zničil morskou búrkou flotilu a zostávajúce vojsko potrestal hladomorom. Heraklovci si chceli boha uzmieriť a preto si odišli po radu do orákula, kde im odporučili, aby vinníka poslali do desaťročného vyhnanstva. Heraklovci si nechali poradiť, Hippota poslali do vyhnanstva a boh im odpustil. Hippotes sa potom v exile, stal otcom Aléta.

## Referencie

Kategória:Postavy gréckej mytológie
Fylas

**Fylas** (*Fylas*) môže byť v gréckej mytológii:
* syn Antiocha, otec Hippota, pozri Fylas (syn Antiocha)
* efyrský kráľ, potomok Dryopa, pozri Fylas (Efyra)
Caterpillar Inc.

**Caterpillar Inc.** je americká korporácia, ktorá navrhuje, vyrába a predáva stroje a motory a takisto ponúka finančné produkty a poistenie prostredníctvom celosvetovej obchodnej siete. Caterpillar je najväčší výrobca stavebných a banských strojov, dieselových a plynových motorov, priemyselných plynových turbín a dieselelektrických lokomotív.

Caterpillar je jednou z 30 spoločností, ktorá je obsiahnutá v akciovom indexe Dow Jones Industrial Average. Sídlo spoločnosti je v meste Peoria v Illinois.

Spoločnosť Caterpillar je známa svojou obchodnou známkou "strojov žltej farby" a logom "CAT".

## Referencie

## Ďalšia literatúra
* Orlemann, Eric C. ''Caterpillar Chronicle, The History of the World's Greatest Earthmovers''. Minneapolis, MN: MBI Publishing Company, 2000. ISBN 978-0-7603-3673-1

## Iné projekty

## Externé odkazy
* Caterpillar Inc. Oficiálna webstránka
* Cat Products Oficiálna webstránka
* Caterpillar Rental webstránka 
* Caterpillar Inc SEC Filings

## Zdroj

Kategória:Organizácie založené v 1925
Kategória:Výrobcovia motorov
Kategória:Výrobcovia stavebných mechanizmov
Kategória:Stavebné stroje
Kategória:Obuvnícke podniky
Kategória:Výrobcovia traktorov
Kategória:Výrobcovia ťažobných strojov
Liebherr

**Liebherr Group** je veľký nemecký výrobca špecializujúci sa na výrobu žeriavov, súčastí lietadiel, ťažobných strojov. Spoločnosť sídli v meste Bulle vo Švajčiarsku.

Spoločnosť založil v roku 1949 Hans Liebherr. Medzi jej výrobky patria vežové žeriavy, časti lietadiel Airbus, domáce chladničky. Takisto vyrába ťažobné a banské stroje, ako nakladače, bagre a extrémne veľké sklápače. Model T 282B je jeden z najväčších sklápačov na svete.

## Referencie

## Galéria


Кран с маховой стрелой.jpg|Vežový žeriav Liebherr-710 HC-L 32/64 Litronic


## Iné projekty

## Externé odkazy
*Oficiálna webstránka

## Zdroj

Kategória:Výrobcovia lietadiel
Kategória:Organizácie založené v 1949
Kategória:Podniky založené v 1949
Kategória:Výrobcovia stavebných strojov
Kategória:Výrobcovia ťažobných strojov
Kategória:Podniky v Nemecku
Paión (syn Antilocha)

**Paión** (*Paión*) je v gréckej mytológii syn a nástupca messénskeho kráľa Antilocha.

Antický autor Pausanias uvádza, že jeho otec Antilochos, bol syn pylského vládcu Nestora. Antilochos sa už o vládu v Messénii musel deliť s bratom Peisistratom a s Penthilom, vnukom Nélea. Ich potomkovia, medzi nimi Paión vládli potom v Messénii, až kým ich neohrozili Dóri, ktorí napadli mykénsky Peloponéz.

Z Messénie potom odišli do Atén, kde založili významné aristokratické rodiny Paiónovcov a Alkménovcov.

## Referencie

## Pozri aj
* Zoznam kráľov Messénie

Kategória:Postavy gréckej mytológie
Kategória:Vládcovia Messénie
Hádzaná na Stredoamerických a karibských hrách

náhľad|Štáty zúčastnené na hrách 
**Hádzaná na Stredoamerických a karibských hrách** je hádzanársky turnaj, ktorý sa koná v rámci multišportového podujatia Stredoamerických a karibských hier. Organizuje ho Stredoamerická a karibská hádzanárska konfederácia (CCCB) v spolupráci s Stredoamerickou a karibskou športovou organizáciou (CASCO). Do programu hier bol turnaj prvýkrát oficiálne zaradený na 17. stredoamerických a karibských hrách v roku 1993 v portorickom Ponce, v mužskej aj ženskej kategórii. Hádzanársky turnaj sa odvtedy s výnimkou hier v roku 1998 koná pravidelne.  

Tento turnaj zároveň slúži ako kvalifikácia stredoamerických a karibských družstiev na hádzanársky turnaj Panamerických hier.

## Turnaj mužov
### Zoznam

### Medailová bilancia družstiev

### Účasti mužských družstiev na Stredoamerických a karibských hrách
(do 2023)

## Turnaj žien
### Zoznam

### Medailová bilancia družstiev

### Účasti ženských družstiev na Stredoamerických a karibských hrách
(do 2023)

## Referencie

## Externé odkazy
* Oficiálna stránka Stredoamerickej a karibskej športovej organizácie  /

## Zdroj
* Hádzaná na Stredoamerických a karibských hrách na stránke todor66.com
Thumper

„**Thumper**“ je deviaty singel britskej post-hardcorovej skupiny Enter Shikari z ich kompilačného albumu *[[Tribalism]]* z roku 2010.

## Hudobné video
Hudobné video režíroval a animoval Joseph Pierce. video ukazuje skupinu v čiernobielej farbe. Video používa techniku rotoskopie, podobne ako videoklip k skladbe „Take on Me“ od skupiny A-ha.

## Zostava
*Roughton "Rou" Reynolds – hlavné vokály, syntetizátor, klávesy, programovanie
*Chris Batten – basová gitara, sprievodný spev
*Liam "Rory" Clewlow – gitara, sprievodný spev
*Rob Rolfe – bicie, perkusie, sprievodný spev

## Referencie

## Zdroj

Kategória:Piesne skupiny Enter Shikari
Kategória:Single z 2010
Kategória:Drum and bassové piesne
Kategória:Post-hardcore
Cena Petra Dubovského 2011

**Cena Petra Dubovského 2011**, bol 12. ročník ocenenia pre slovenského futbalistu do 21 rokov. Vyhlásenie sa uskutočnilo 27. februára 2012  v trnavskom Dome kultúry. Ocenenie pre mladých futbalistov sa odovzdáva za uplynutý rok súbežne s Cenou Jána Popluhára, Futbalistka roka, Tréner roka, Najlepší hráč Corgoň ligy, Najlepší rozhodca a Cena fanúšikov. S počtom 23 bodov vyhral 20- ročný záložník Róbert Mak, pôsobiaci v nemeckom klube 1. FC Norimberg. Na druhom mieste skončil Filip Kiss z ŠK Slovan Bratislava/ Cardiff City F.C. so 4 bodmi a Milan Lalkovič z Doncaster Rovers FC/Chelsea FC s 3 bodmi.

## Výsledky

## Referencie

## Pozri aj
* Cena Jána Popluhára za rok 2011
* Futbalistky roka 2011
* Tréner roka 2011
* Najlepší hráč Corgoň ligy 2011
* Najlepší rozhodca 2011
* Cena fanúšikov 2011

## Externé odkazy
*  ''Slovenským futbalistom roka 2011 sa stal Martin Škrtel'' webnoviny.sk
*  ''Martin Škrtel top futbalistom SR za rok 2011'' sport.aktuality.sk

Kategória:Futbal v 2011
Kategória:Cena Petra Dubovského
Jakušynci

**Jakušynci** () je dedina (*село*) na Ukrajine vo Vinnyckom rajóne Vinnyckej oblasti. Žije tu 2463 obyvateľov.

## Externé odkazy
* Najvyššia Rada Ukrajiny 

Kategória:Dediny vo Vinnyckom rajóne
SL2

**SL2** je britská breakbeat hardcore/rave skupina z Londýna, známa predovšetkých počas prvej polovice 90. rokov. skupina takisto produkuje hudbu pod názvami **Slipmatt & Lime** a **T.H.C.**.

## História
Začala ako trojčlenná skupina, ktorej členmi boli Matt "Slipmatt" Nelson, John "Lime" Fernandez a rapový vokalista Jason "Jay-J" James.

Do mainstreamovej popularity sa dostala vďaka hitu „DJ's Take Control“, ktorý dosiahol 11. miesto v britskom rebríčku UK Singles Chart. V roku 1992 vydala skupina skladbu „On a Ragga Tip“ cez XL Recordings. Stala sa ich najväčším hitom, pričom sa udržala 11 týždňov v UK Singles Chart. Takisto vydali v roku 1992 hit „Way In My Brain“, po ktorom sa koncom roka 1993 rozpadla.

V roku 1997 sa skupina znovu obnovila vytvorením remixu skladby „On a Ragga Tip“. Hoci nevydali žiadny nový materiál, pokračujú ako DJi.

## Diskografia
### Single

## Referencie

## Externé odkazy
*SL2 oficiálna Facebook stránka
*SL2 na MySpace
*Oficiálna webstránka Slipmatta

Kategória:Hudobné skupiny z 1985
Kategória:Britské techno hudobné skupiny
Kategória:Britské dance hudobné skupiny
Kategória:Trojice v hudbe
Kategória:Hardcore techno hudobné skupiny
Kategória:Britské elektronické hudobné skupiny
Kategória:Breakbeatoví hudobníci
Kategória:Remixéri
Quezon City

**Quezon City** je najväčšie mesto na Filipínach. V rokoch 1948–1976 bolo hlavným mestom krajiny.

## Poloha mesta a prírodné podmienky
Mesto sa nachádza na juhozápade ostrova Luzon, severozápadne od hlavného mesta Manila. Mesto leží v priemernej nadmorskej výške iba 17 m a tvorí veľkú konurbáciu s Manilou a okolitými mestami. V januári spadne priemerne 25 mm zrážok, v auguste priemerne okolo 440 mm. Priemerná teplota sa v januári pohybuje okolo 28°C, v júli okolo 32°C. 

## Iné projekty

Kategória:Mestá na Filipínach
Kategória:Bývalé hlavné mestá
Volkswagen Crafter

**Volkswagen Crafter** je veľký dodávkový automobil, ktorý od roku 2006 vyrába automobilka Daimler AG a je tiež najväčším vanom s nosnosťou 3 až 5 ton, ktorý predáva automobilka Volkswagen. Je treťou generáciou vanu Volkswagen LT, ktorý bol vo výrobe od roku 1975. Model Crafter je preznačeným modelom Mercedes-Benz Sprinter, ale s pohonnou jednotkou Volkswagen. Takisto je predávaný automobilkou Daimler ako Mercedes Sprinter a predtým ako Freightliner Sprinter a Dodge Sprinter.

Počínajúc modelovým rokom 2017 je Crafter navrhnutý a vyrábaný Volkswagenom, a viac nieje spájaný so Sprinterom. Tento nový Crafter je tiež predávaný divíziou MAN Truck & Bus ako **MAN TGE**.

Jeho hlavnými európskymi konkurentmi sú Renault Master/Opel Movano/Nissan NV400, Ford Transit, Fiat Ducato/Citroën Jumper/Peugeot Boxer a Iveco Daily.

## Motory
Všetky motory pre Crafter sú na základe 2,5-litrového radového päťvalcového motora. Všetky motory spĺňajú emisnú normu Euro 4 s použitím filtra pevných častíc.

### Technické údaje

## Ocenenia
*2006 *What Van?* – Overall Van of the Year (UK)
*2006 *What Van?* – Large Van of the Year (UK)
*2007 *[[Professional Van and Light Truck Magazine]]* – Large Van of the Year (UK)
*2007 *Van Fleet World* – Best Large Panel Van (UK)
*2007 *Delivery Magazine* – Large Van of the Year (Austrália)
*2008 *[[Professional Van and Light Truck Magazine]]* – Best Van derived Chassis Cab of the Year (UK)

## Galéria

Súbor:Crafter 002.jpg|Crafter – zadný pohľad
Súbor:Volkswagen Crafter Volt.jpg|Crafter Volt na Turkish Motor Show
Súbor:Dot2dot 1018.JPG|Volkswagen Crafter prevádzkovaný spoločnosťou National Express Dot2Dot.
Súbor:MAN TGE front right fn tq (crop) 3.jpg|MAN TGE
Súbor:2017 Volkswagen Crafter CR35 Trendline TD 2.0 Front.jpg|Volkswagen Crafter II


## Referencie

## Iné projekty

## Externé odkazy
*Oficiálna webstránka 

## Zdroj

Kategória:Automobily Volkswagen
Kategória:Dodávkové automobily
Thomas Feichtner

**Thomas Feichtner** (* 1970, Vitória, Brazília) je rakúsky dizajnér.

## Životopis
Narodil sa rakúskym rodičom vo Vitórií v Brazílii. Navštevoval školu v Linzi (Rakúsko) a Düsseldorfe (Nemecko); absolvoval Univerzitu umení a priemyselného dizajnu v Linzi, odbor priemyselný dizajn (1990-1995), kde neskôr aj vyučoval (2002-2005).

V roku 1997 založil vlastné dizajnérske štúdio, primárne zamerané na športové potreby a priemyselný tovar.

V roku 2005 začal navrhovať produkty pre rakúske fabriky ale aj tradičných výrobcov, popri vlastných experimentálnych návrhoch na výstavy. Od roku 2001 do 2009 bol partnerom firmy zameranej na vizuálnu komunikáciu so sídlom v Linzi a vo Viedni.

Feichter je profesorom produktového dizajnu na Muthesiovej akadémií výtvarných umení a dizajnu v Kieli (Nemecko). Žije a pracuje vo Viedni.

## Práce
Už ako študent navrhol množstvo produktov pre rakúsky športový priemysel, ako skateboardy a lyže pre Heavy Tools alebo viazanie na lyže a snowboardy  pre firmy Tyrolia a Fischer. Neskôr navrhoval lyže pre Head a Blizzard. V oblasti vizuálnej komunikácie pracoval pre firmy ako Swarovski, Adidas Eyewear, European Capital of Culture alebo pre britsko-izraelského dizajnéra Rona Arada.

Po skorom úspechu ako priemyselný dizajner sa zameral na navrhovanie experimentálnych produktov; pracoval s tradičnými výrobcami ako napríklad J. & L. Lobmeyr, Porzellanmanufaktur Augarten, Carl Mertens, Neue Wiener Werkstätten, Wiener Silbermanufactur and Stamm. Taktiež dokončil nezávislé projekty v spolupráci s firmou Vitra a FSB.

Jeho práce sä vystavené napríklad v MAK-Museum für angewandte Kunst (Múzeum aplikovaného umenia - súčasného umenia) vo Viedni.

## Ocenenia
* Reddot design award 2010, Design Zentrum Nordrhein-Westfalen, Essen, Nemecko.
* European Design Award 2009, IDA International Council of Graphic Design Associations,[16] Atény, Grécko.
* CCA Venus Award 2009, Venus in Bronze, Creativ Club Austria, Viedeň.
* Josef Binder Award in Silber 2008, Design Austria, Graphic and Product Design Association, Viedeň, Rakúsko.
* Global Awards 2006 Finalist, International Awards Competition, New York Festivals, New York, USA.
* Josef Binder Award 2006, design Austria, Graphic and Product Design Association, Viedeň, Rakúsko.
* Design Award of the Federal Republic of Germany 2005, German Design Council,Frankfurt, Nemecko.
* Josef Binder Award 2004, design Austria, Graphic and Product Design Association, Viedeň, Rakúsko.
* BIO19, Biennal of Industrial Design Ljubljana, 2004, Architecture Museum of Ľjubljana. Slovinsko.
* Gustav Klimt Prize 2004, Viedeň, Rakúsko.
* reddot design award 2004, Design Zentrum Nordrhein-Westfalen, Essen, Nemecko
* International Advertising Festival Cannes 2003, Shortlist Cannes, Print and Outdoor, Cannes, Francúzsko
* Design Award 2002, International Forum Design Hannover, Nemecko
* Designpreis Schweiz 2001, Design Center AG,] Langenthal, Švajčiarsko
* IF Design Award 2001, International Forum Design Hannover, Nemecko
* CCA Venus Award 2000, Venus in Bronze, Creativ Club Austria, Vienna, Rakúsko.

## Zdroj
* 

Kategória:Narodenia v 1970
Kategória:Dizajnéri
Hádzaná na Juhoamerických hrách 2002

**Hádzaná na Juhoamerických hrách 2002** bol hádzanársky turnaj v rámci multišportového podujatia Juhoamerických hier 2002. Konal sa v São Bernardo do Campo, v Brazílii od 3.9. augusta 2002, za účasti 5 mužských a 4 ženských tímov. Hádzanársky turnaj sa na hrách organizoval prvýkrát. Zápasy sa hrali v aréne Ginásio Poliesportivo de São Bernardo do Campo. Zvíťazili hádzanári Argentíny a hádzanárky Brazílie.

Tento turnaj bol zároveň kvalifikáciou na hádzanársky turnaj Panamerických hier 2003, ktoré sa uskutočnili v Santo Domingo. Kvalikovali sa naň 3 najlepšie družstvá mužov a 2 družstvá žien.

## Výsledky
### Muži
#### Základná skupina

#### Play off
##### Stretnutie o 3. miesto

##### Finále

----

### Ženy
#### Základná skupina

#### Play off
##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Oficiálna stránka hier (archive.org) 
* Oficiálna stránka Juhoamerickej hádzanárskej konfederácie  

## Zdroj
* Turnaj mužov a žien na stránke todor66.com 

Kategória:Hádzaná v 2002
Kategória:Hádzaná na Juhoamerických hrách
Kategória:Juhoamerické hry 2002
Hermioné

**Hermioné** (iné názvy: **Hermiona, Hermione**; *Hermioné*, ) môže byť:
*v gréckej mytológii dcéra mykénskeho kráľa Menelaa, pozri Hermioné (mytológia)
*staroveký názov gréckeho mesta Ermioni, pozri Ermioni

**Hermione** môže byť aj:
*planétka, pozri 121 Hermione
*názov francúzskej fregaty z 18. stor., pozri Hermione (fregata)
Experience (album)

***Experience*** je debutový štúdiový album anglickej elektronickej tanečnej skupiny The Prodigy. Vydaný bol dňa 28. septembra 1992 prostredníctvom XL Recordings. V októbri 1992 britskom rebríčku UK Albums Chart dosiahol 12. miesto.

## Informácie
Mnohým interpretom vtedajšej breakbeat hardcore scény je vzdaná pocta a sú vymenovaní na poznámkach albumu. Medzi nich patria interpreti SL2, Carl Cox, Moby, Tim Westwood a Aphex Twin.

## Zoznam skladieb
Všetky skladby napísal a zložil Liam Howlett.

## Zostava
* Liam Howlett – klávesy, produkcia, zvukár
* Alex Garland – grafický dizajn
* Simone – vokály
* Maxim Reality – vokály
*   Mike Champion – manažment

## Charts

## Referencie

## Zdroj

Kategória:Hudobné albumy z 1992
Kategória:Debutové albumy
Kategória:Albumy skupiny The Prodigy
Hádzaná na Juhoamerických hrách 2010

**Hádzaná na Juhoamerických hrách 2010** bol hádzanársky turnaj v rámci multišportového podujatia Juhoamerických hier 2010. Konal sa v Medellíne, v Kolumbii od 20.30. marca 2010, za účasti 5 mužských a 6 ženských tímov. Hádzanársky turnaj sa na hrách organizoval tretíkrát. Zápasy sa hrali v aréne Coliseo Unidad Deportiva Ditaires v Itagüí. Zvíťazili hádzanári Brazílie a hádzanárky Argentíny.

Tento turnaj bol zároveň kvalifikáciou na hádzanársky turnaj Panamerických hier 2011, ktoré sa uskutočnili v Guadalajare. Kvalikovali sa naň 3 najlepšie družstvá mužov a žien a štvrté družstvo postúpilo do kvalifikácie o Panamerické hry 2011.

## Výsledky
### Muži

### Ženy

## Konečné poradie

;Muži

;Ženy

## Referencie

## Externé odkazy

* Neoficiálna stránka hier  
* Oficiálna stránka ODESUR 
* Oficiálna stránka Juhoamerickej hádzanárskej konfederácie  

## Zdroj
* Turnaj mužov a žien na stránke todor66.com 
* Juhoamerické hry 2010 na stránke Argentínskej hádzanárskej federácie (archive.org) 

Kategória:Hádzaná v 2010
Kategória:Hádzaná na Juhoamerických hrách
Kategória:Juhoamerické hry 2010
Gagarinova ulica (Bratislava)

náhľad|Začiatok Gagarinovej na križovatke s Bajkalskou
náhľad|Gagarinova

**Gagarinova ulica** je ulica v Bratislave v mestských častiach Ružinov a Vrakuňa
v okrese Bratislava II. Predstavuje jednu z najdôležitejších komunikácií v Bratislave.

## Popis
Ulica je situovaná zhruba v smere západ-východ.
Na západnom konci nadväzuje na Prievozskú ulicu v blízkosti mimoúrovňového križovania s Bajkalskou ulicou.
Na východnom konci prechádza do Popradskej ulice.

V celej svojej dĺžke je Gagarinova ulica koncipovaná ako nedelená štvorpruhová komunikácia s dvomi pruhmi v každom smere.
Okrem vnútormestskej dopravy ulica slúži hlavne ako výpadovka a napojenie na diaľnicu D1.

Po celej dĺžke ulice je zriadená trolejbusová trať, ktorá je súčasťou vetvy na Dolné Hony v mestskej časti Vrakuňa.

### Úsek Prievozská ulica - Tomášikova ulica
V tomto úseku ulica predstavuje hranicu medzi miestnou časťou Trávniky na severnej strane a miestnou časťou Prievoz na južnej strane.

### Úsek Tomášikova ulica - diaľnica D1
V tomto úseku ulica predstavuje hranicu medzi miestnou časťou Pošeň na severnej strane a miestnou časťou Prievoz na južnej strane.

### Úsek diaľnica D1 - Popradská ulica
V tomto úseku ulica predstavuje hranicu medzi mestskou časoťu Vrakuňa na severovýchodnej strane a miestnou časťou Prievoz na juhozápadnej strane.

## Pôvod názvu
Pomenovaná je podľa sovietskeho kozmonauta Jurija Alexejeviča Gagarina.

## Blízke ulice
* Prievozská ulica
* Popradská ulica
* Hraničná ulica
* Ďatelinová ulica
* Podlučinského ulica
* Brodná ulica
* Mierová ulica
* Mlynské luhy
* Ondrejovova ulica
* Strojnícka ulica
* Diaľnica D1

## Externé odkazy
* Gagarinova ulica na mape Bratislavy
* Gagarinova ulica na portáli OMA.sk

## Iné projekty

## Referencie

Kategória:Ulice v Ružinove
Kategória:Ulice vo Vrakuni
Željko Buvač

**Željko Buvač** (, * 13. september 1961, Banja Luka, Juhoslávia) je bývalý juhoslovanský, resp. bosniansky futbalista a súčasný futbalový tréner. Je asistentom hlavného trénera Jürgena Kloppa v Liverpool FC.

## Hráčska kariéra
Buvač hral po svojom príchode do Nemecka v rokoch 1991-1992 v druholigovom klube FC Rot-Weiß Erfurt, potom v 1. FSV Mainz 05 (1992-1995) a v rokoch 1995-1998 v regionálnom klube SC Neukirchen.

## Trénerská kariéra
Po ukončení aktívnej kariéry bol v roku 1998 povýšený na hlavného trénera SC Neukirchen, než ho jeho bývalý spoluhráč Jürgen Klopp, ktorý o niekoľko mesiacov predtým prevzal trénerskú funkciu v 1. FSV Mainz 05, priviedol v lete 2001 späť do Mainzu ako svojho asistenta. V roku 2008 prijal spoločne s Kloppom trénerské angažmán v Borussii Dortmund.

## Referencie

* 

## Externé odkazy
* Profil na fussballdaten.de 

Kategória:Bosnianski futbalisti
Kategória:Hráči 1. FSV Mainz 05
Kategória:Juhoslovanskí futbalisti
Kategória:Futbaloví tréneri Republiky srbskej
Kategória:Bosnianske osobnosti srbského pôvodu
Željeznice Bosne i Hercegovine

[náhľad|Osobný vlak ŽFBH v úseku [Brčko - Tuzla]]
**Željeznice Bosne i Hercegovine** sú zastrešujúcou organizáciou železničnej dopravy v Bosne a Hercegovine.

Železničnú dopravu obstarávajú v krajine dvaja dopravcovia: Željeznice Republike Srpske so sídlom v Doboj a Željeznice Federacije Bosne i Hercegovine so sídlom v Sarajeve. Celková dĺžka železničných sietí oboch dopravcov činí 1 031 km. Hlavnými zákazníkmi *ŽBH* sú priemyselné podniky, ako napríklad chemický závod v Tuzle, železiarne v Zenici a Tuzle a ďalšie. Medzi významné železničné trate patrí napríklad trať z Bosanského Šamacu do Sarajeva alebo úsek zo Zvornika na východe krajiny do Bihaća.

Zloženie vozového parku sa výrazne nelíši od iných nástupníckych štátov bývalej Juhoslávie. V roku 2007 bolo objednaných 9+5 moderných súprav typu Talgo 21. V roku 2010 boli dodané prvé dve súpravy, zvyšné by mali byť dodané do konca roka 2011. Od cestovného poriadku 2010/2011 mali byť nasadené na spoj Sarajevo - Belehrad, kvôli problémom so schvaľovaním k tomu však nedošlo.

## Zdroj

Kategória:Železnica v Bosne a Hercegovine
Kategória:Železničné spoločnosti
Kategória:Podniky v Bosne a Hercegovine
Hádzaná na Stredoamerických a karibských hrách 1993

**Hádzaná na Stredoamerických a karibských hrách 1993** bol hádzanársky turnaj v rámci multišportového podujatia Stredoamerických a karibských hier 1993. Konal sa v meste Ponce, v Portoriku v novembri 1993, za účasti 4 mužských a 5 ženských tímov. Hádzanársky turnaj sa na hrách organizoval prvýkrát. Na turnaji zvíťazili obe reprezentácie Kuby.

## Výsledky
### Muži
#### Základná skupina

#### Play-off
##### Semifinále

##### Stretnutie o 3. miesto

##### Finále

----

### Ženy
#### Základná skupina

#### Play-off
##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Zdroj
* Turnaj mužov a žien na stránke todor66.com 

Kategória:Hádzaná v 1993
Kategória:Hádzaná na Stredoamerických a karibských hrách
Kategória:Stredoamerické a karibské hry 1993
Trnava (rieka v Česku)

**Trnava** nazývaná tiež *Trnávka* je najväčší prítok rieky Želivka, ktorý preteká východnou časťou okresu Tábor v Juhočeskom kraji a okresom Pelhřimov v kraji Vysočina. Dĺžka toku Trnavy činí 56,3 km. Plocha povodia rieky meria 340,3 km².

## Priebeh toku
náhľad|Most cez Trnavu v Hořepníku
[náhľad|Trnava pod [Křelovice (okres Pelhřimov)|Křelovicami]]
Rieka pramení juhovýchodne od osady Blanička, pod vrchom Batkovy (721 m) v nadmorskej výške 672 m, asi 8 km južne od Mladej Vožice. Jej tok smeruje najprv k východu k obci Vodice ako *Vodický potok*. Pod rybníkom *Valcha* sa otáča k severu a je nazývaná už Trnavou. Zľava posilňujú tok potoky Novomlýnský potok, Barborka a Vočadlo. Pod obcou Těchobuz sa obracia opäť na východ a tento smer si udržuje až k svojmu ústiu. Pri Hořepníku prijíma Trnava sprava svoj najväčší prítok Kejtovský potok, ktorý je dlhý 22,1 km. Asi 7 km pred ústím do Želivky vzdúva jej vody vodná nádrž Trnávka. Do Želivky sa Trnava vlieva na jej 52,0 riečnom kilometri, v obci Želiv, v nadmorskej výške 393,5 m.

### Väčšie prítoky
* Hartvíkovský potok, sprava, r. km 53,2, dĺžka 4,3 km
* Novomlýnský potok, zľava, r. km 44,3, dĺžka 8,9 km
* Barborka, zľava, r. km 41,1, dĺžka 8,1 km
* Vočadlo, zľava, r. km 40,1, dĺžka 7,7 km
* Huťský potok, zľava, r. km 39,1, dĺžka 5,4 km
* Kurážský potok, zľava, r. km 37,9, dĺžka 3,3 km
* Panský potok, sprava, r. km 36,0, dĺžka 3,6 km
* Sádecký potok, zľava, r. km 33,1, dĺžka 3,2 km
* Smrčinský potok, zľava, r. km 27,2, dĺžka 6,9 km
* Kejtovský potok, sprava, r. km 23,7, dĺžka 22,1 km
* Zadožlabský potok, zľava, r. km 20,2, dĺžka 3,6 km
* Předožlabský potok, zľava, r. km 20,0, dĺžka 6,1 km
* Bořetický potok, sprava, r. km 19,4, dĺžka 11,8 km
* Bělský potok, sprava, r. km 12,2, dĺžka 5,3 km
* Řečický potok, sprava, r. km 5,1, dĺžka 4,8 km
* Popelištná, sprava, r. km 4,3, dĺžka 3,5 km

## Vodný režim
Priemerný prietok Trnavy pri ústí je 2,06 m³/s.

**Hlásne profily:**

## Využitie
### Vodáctvo
Pri Hořepníku Trnava prijíma niekoľko potokov, ktoré posilňujú tok a umožňujú jeho zjazdnosť. Celková dĺžka zjazdného úseku je 20 km. Obťažnosť priemerne WW1. Šírka rieky sa pohybuje od 4 do 12 m.

### Vodná nádrž
Na riečnom kilometri 1,6 bola v rokoch 1977-1981 vybudovaná vodná nádrž Trnávka, slúžiaca k rekreácii a športovému rybolovu. Jej hlavný význam však spočíva v zachytení splavenín do VD Švihov (všeobecné známa ako *Želivka*). Pod priehradou je vybudovaná malá vodná elektráreň a slalomový kanál s vysokou náročnosťou.

## Referencie

*

## Iné projekty

## Externé odkazy
* Červená Řečice - aktuálny vodný stav
* Infoglobe 

Kategória:Rieky v Česku
Elias Vella

**Elias Vella** (* 28. február  1941, St. Paul’s Bay, Malta – † 10. október 2022) bol rímskokatolícky kňaz, minorita, exorcista, pedagóg, exercitátor a spisovateľ.

## Dielo
* *The Devil and Exorcism*, 1994, Reliġjon u H̲ajja.
* *Guarigione dal male e liberazione dal maligno*, 2004, San Michele,  ISBN 978-88-47800-45-8.
* *Ancora la tua vita a Gesù*, 2006, San Michele,  ISBN 978-88-47800-55-7.
* *Sob o sopro do divino espírito*, 2008, Palavra & Prece Editora, ISBN 85-77630-93-5.
* *Vieni Spirito Santo. I doni e i frutti dello Spirito Santo nella vita del cristiano*, 2009, San Michele,  ISBN 978-88-47800-74-8.
* *Danzando nel deserto*, 2011, Shalom, ISBN 978-88-84042-65-1.

## V slovenskom a českom jazyku
* *Démony vyhánějte*, 1994, Křesťanské informační středisko, podtitul: *Hlavní myšlenky z promluv exorcisty ..., který navštívil v květnu 1993 Čes. rep.*
* *Zlých duchov vyháňajte?*, 1997, Jas, podtitul: *Hlavné myšlienky z prednášok exorcistu P. Eliasa Vellu z Malty, ktorý navštívil v máji 1993 Českú republiku*, ISBN 80-88795-43-5 
* *Zakotvit svůj život v Bohu*, 1999, Matice cyrilometodějská, ISBN 80-72660-28-4.
* *Zlí duchovia a exorcizmus*, 2003, Per Immaculatam, ISBN 80-96885-41-3.
* *Ježíš - lékař těla i duše*, 2006, Karmelitánské nakladatelství, ISBN 80-71928-51-8.
* *Duch svatý - pramen života*, 2006, Karmelitánské nakladatelství,  ISBN	80-71950-43-2.
* *Keď Duch Svätý píše môj život*, 2006, Per Immaculatam, 2. vydanie, preklad: Alžbeta Šuplatová, ISBN 80-96885-46-4.
* *Svatost je pro každého*, 2007, Karmelitánské nakladatelství, ISBN 80-71929-31-X.
* *O satanovi, Biblicky, teologicky, prakticky*, 2009, Karmelitánské nakladatelství, ISBN 80-71953-08-3 (cs) a ISBN 978-80-71953-08-1 (sk).
* *Uzdrav ma, môj Pane*, 2009, Karmelitánske nakladateľstvo, v origináli: *Heal me, my lord*.
* *Tancovanie v púšti*, 2010, Karmelitánske nakladateľstvo, v origináli: *Dancing in the desert*, preklad: Alžbeta Šuplatová, Janka Viteková.
* *Kristoterapia - Ježiš ťa chce urobiť celistvým*, 2010, Per Immaculatam, v origináli: *Guarigione dal male e liberazione dal maligno*, ISBN 978-80-97000-65-3.
* *Uzdrav mě, Pane*, 2011, Karmelitánské nakladatelství, ISBN 978-80-71955-21-4
* *Oblečte si srdce Pastiera*, 2011, Per Immaculatam, v origináli: *Putting on the Shepherd's heart*, preklad: Janka Vitteková.
* *Rieka vody života*, 2011, Jas, preklad Alžbeta Šúplatová.
* *Síla eucharistie*, 2011, Karmelitánské nakladatelství, ISBN 978-80-71955-20-7.
* *Výstup na horu manželstva*, 2012, Per Immaculatam, v origináli: *Climbing the mountain of marriage*, preklad: Jana Stachová.
* *Ahoj, Ježiš, môžeme sa porozprávať?*, 2013, Per Immaculatam, ISBN 978-80-89606-04-7, v origináli: *Hello, can I speak with Jesus*, preklad: Jana Stachová.
**Úsmevné príbehy lietajúceho pátra,* 2018*,* Per Immaculatam,  ISBN 978-80-89606-11-5, ,  

## Referencie

## Iné projekty

## Externé odkazy
* Elias Vella na TV Lux

Kategória:Maltskí rímskokatolícki kňazi
Kategória:Kresťanskí spisovatelia
Kategória:Maltskí spisovatelia
Kategória:Exorcisti
Vodní nádrž Trnávka

[náhľad|Most cez vodnú nádrž pri [Červená Řečice|Červenej Řečici]]
**Vodní nádrž Trnávka** (známa tiež ako **vodní nádrž Želiv**) je priehradná nádrž na rieke Trnave, ktorá sa nachádza medzi Želivom a Červenou Řečicou v okrese Pelhřimov v kraji Vysočina. Bola vybudovaná počas rokov 1977-1981. Hrádza vodného diela, ktorej dĺžka je 200 m, sa nachádza na 1,5 riečnom kilometri rieky Trnavy.

## Vodný režim
Priemerný dlhodobý ročný prietok k profilu hrádze je 2,06 m³/s. Storočná voda tu dosahuje 128,0 m³/s.

## Využitie
Hlavným účelom tohto diela je rovnako ako pri ostatných vodných nádržiach v povodí Želivky zachytenie splavenín, ktoré by inak znečisťovali vodárenskú nádrž Želivka-Švihov. Ďalej je nádrž využívaná pre výrobu elektrickej energie a rekreačné účely.
 
### Vodná elektráreň
V roku 1997 bola v spojovacej chodbe združeného objektu vybudovaná malá vodná elektráreň s dvoma Bánkiho turbínami s inštalovaným výkone 165 kW.

### Slalomová dráha
Pod hrádzou tohto vodného diela sa nachádza slalomová dráha, ktorého dĺžka presahuje 500 m, a celkové prevýšenie činí 9 m. Táto dráha patrí medzi najťažšie v strednej Európe.

## Literatúra
* Vojtěch Broža a kolektiv, *Přehrady Čech, Moravy a Slezska*. Liberec: Knihy 555, 2005. ISBN 80-86660-11-7

## Iné projekty

## Externé odkazy
* VD Trnávka

## Zdroj

Trnávka
Kategória:Stavby v okrese Pelhřimov
Vodní nádrž Švihov

náhľad|Pohľad na hrádzu
**Vodní nádrž Švihov** (známa skôr pod názvom **vodní nádrž Želivka**) je vodárenská nádrž na rieke Želivka, ktorá slúži ako zdroj pitnej vody pre Stredočeskú oblasť, vrátane Prahy. Ide o najväčšiu vodárenskú nádrž v Česku a v strednej Európe.

## Stavba
Výstavba sa začala v roku 1965 a bola dokončená v roku 1975, skúšobné odbery vody však začali roku 1972. Priehrada je vybudovaná v riečnom kilometri 4,29, nad sútokom Želivky so Sázavou. Priama zemná hrádza dosahuje výšku 58 metrov, dĺžka koruny hrádze činí 860 m. Dve odberné veže a bezpečnostný šachtový preliv tvorí združený objekt. Od roku 2004 je pri nádrži v prevádzke malá vodná elektráreň s Francisovou turbínou s inštalovaným výkonom 450 kW.

Pred nádržou Švihov bola vybudovaná sústava menších vodných nádrží (Trnávka, Němčice, Sedlice), ktorých účelom je zachytiť splaveniny pred vodárenskou nádržou.

## Vodný režim
Priemerný dlhodobý ročný prietok v profile hrádze činí 6,93 m³/s. Storočná voda tu dosahuje 316 m³/s.

## Zatopené obce
Vodnou nádržou bola zatopená napríklad dedina Švihov, staré Dolní Kralovice a prevažná časť bývalého mestečka Zahrádka (predtým Trhová Zahrádka). O výstavbe nádrže a tým o likvidácii mesta rozhodla vláda uznesením z 27. augusta 1969, likvidácia bola dokončená roku 1976. Počiatky osady Zahrádka siahajú do 12. storočia, v 14. storočí pri dedine bol významný brod cez Želivku. Roku 1562 ju Ferdinand I. povýšil na mesto  a bola premenovaná na Trhovú Zahrádku. 21. februára 1850 mesto poničil požiar. Roku 1856 bola postavená cesta do Želivu, 1858 do Ledča nad Sázavou, 1862 do starých Dolných Kralovíc a 1879 do Humpolca. Roku 1860 bola v Trhovej Zahrádke zriadená pošta. Ešte pred prvou svetovou vojnou bola zavedená autobusová linka z Ledča nad Sázavou cez Záhradku do Humpolca. Roku 1920 sa mestečko vrátilo k názvu Zahrádka.

## Referencie

* 

## Literatúra
* Vojtěch Broža a kolektiv, *Přehrady Čech, Moravy a Slezska*. Liberec: Knihy 555, 2005. ISBN 80-86660-11-7

## Iné projekty

## Externé odkazy
* Vodní nádrž Švihov - aktuálny vodný stav 
* Zatopené osudy - Švihov, dokument ČT, možnosť online prehrania

Švihov
Kategória:Stavby v okrese Benešov
Kategória:Stavby v okrese Kutná Hora
Kategória:Stavby v okrese Havlíčkův Brod
Kategória:Stavby v okrese Pelhřimov
Bělá (prítok Hejlovky)

**Bělá** je pravostranný prítok Hejlovky (Želivky) v okrese Pelhřimov v kraji Vysočina. Dĺžka toku je 20,5 km. Plocha povodia meria 130,6 km².

## Priebeh toku
Pramení pod Bělským kopcom (708 m), neďaleko obce Bělá, južne od Pelhřimova. Jej tok smeruje prevažne severným smerom. Nad obcou Rynárec, ktorou preteká, vytvára hlboké zalesnené údolia. Pod Rynárcom je údolie otvorené a lúčinaté. Ďalej preteká mestom Pelhřimov. Do Hejlovky sa vlieva neďaleko Krasíkovic v nadmorskej výške 465 m.

### Väčšie prítoky
* Nemojovský potok (HCP 1-09-02-011) - pravostranný a celkovo najväčší prítok Bělej s plochou povodia 32,9 km²
* Vlásenický potok (HCP 1-09-02-015) - ľavostranný prítok s plochou povodia 13,2 km²
* Myslotínská potok (HCP 1-09-02-017) - ľavostranný prítok s plochou povodia 8,6 km²
* Olešná (HCP 1-09-02-019) - pravostranný prítok s plochou povodia 19,1 km²

## Vodný režim
Priemerný prietok ústia činí 0,87 m³/s.

**Hlásne profily:**

## Cestné mosty
Bělou na jej ceste preklenuje celkom 10 cestných mostov. Tu je ich zoznam:
* 11255-3 - pri obci Benátky - rok výstavby 1908
* 112-052 - v Rynárci - rok výstavby 1850
* 11241-1 - pri rybníku *Štemflík* (pri Pavlove) - rok výstavby 1924
* 1333-1 - v Pelhřimove (ulica Skrýšovská) - rok výstavby 1926
* miestna komunikácia - v ulici Křemešnická v Pelhřimove
* 34-032 - v Pelhřimove (ulica Průběžná) - rok výstavby 1983
* miestna komunikácia - Kamenný most (v Pelhřimove)
* miestna komunikácia - most Na Obci (v Pelhřimove)
* 19-063 - v Radětínskom údolí - rok výstavby 2001
* 12925-1 - pri Radětíne - rok výstavby 1926.

## Zoznam osád, obcí a miest, ktorými Bělá preteká
* Bělá
* Ostrovec
* Benátky
* Houserovka
* Rynárec
* Pelhřimov
* Radětín

## Poznámky


## Referencie

*

## Iné projekty

## Externé odkazy
* Radětín - aktuálny vodný stav

Kategória:Rieky v Česku
Vodní nádrž Němčice

náhľad|Vodná nádrž v povodí Sedlického potoka
**Vodní nádrž Němčice** je predstavná vodná nádrž v povodí rieky Želivka slúžiaca k zachyteniu splavenín prinášaných Sedlickým potokom, ktoré by sa inak dostali do Švihovskej nádrže a zhoršovali tak kvalitu jej vody. Táto nádrž sa nachádza západne od dediny Němčice v okrese Benešov.

## Opis
Stavba vodného diela na Sedlickom potoku prebiehala počas rokov 1975-1980. Hrádza vysoká 12,2 m, ktorej dĺžka v korune je 165 m, sa nachádza na jeho 7,5 riečnom kilometri, kde zhruba končí vzdutie Švihovskej nádrže. Šírka koruny hrádze je 8,5 m. Je po nej vedená cesta III. triedy spájajúca obce Keblov a Bernartice. Nádrž je využívaná k športovému rybolovu.

Zhruba 200 m od hrádze preklenuje údolie Sedlického potoka kamenný viadukt zrušenej železničné trate z Trhového Štěpánova do bývalých Dolných Kralovíc.

Priemerný dlhodobý ročný prietok (Qa) k profilu hrádze činí 0,45 m³/s. Storočná voda tu dosahuje 48,2 m³/s.

## Literatúra
* Vojtěch Broža a kolektiv, *Přehrady Čech, Moravy a Slezska*. Liberec: Knihy 555, 2005. ISBN 80-86660-11-7

## Externé odkazy
* VD Němčice
* Vodní nádrž Němčice - aktuálny vodný stav 

## Zdroj

Němčice
Kategória:Stavby v okrese Benešov
Želinský meandr

**Želinský meandr** je prírodná pamiatka ev. č. 1534 východne od mesta Kadaň v okrese Chomutov. Oblasť spravuje Agentúra ochrany prírody a krajiny ČR.

Dôvodom ochrany je ochrana význačného geomorfologického útvaru údolia Ohře a biotopu štátom chránených druhov rastlín a živočíchov.

## Pozri aj
* Zoznam chránených území v okrese Chomutov

## Zdroj

Kategória:Prírodné pamiatky v Česku
Kategória:Kadaň
Podlučinského ulica

**Podlučinského ulica** je ulica v Bratislave, v mestskej časti Ružinov. Nachádza sa v miestnej časti Pošeň. Je pomenovaná podľa Andreja Hvizdáka-Podlučinského, slovenského básnika a politika (1883 – 1948).
## Popis
Ulica je situovaná v smere juh-sever. Na južnom konci vyúsťuje do Gagarinovej ulice. Na východnej strane do nej vyúsťuje Martákovej ulica. Na západnej strane do nej vyúsťuje Peterská ulica. Na východnej strane do nej vyúsťuje Goláňova ulica. Na severnom konci ústi do Albrechtovej ulice.

Na ulici sa nachádzajú 3-poschodové panelové bytové domy z druhej polovice 60. rokov 20. storočia. Na začiatku ulice sa na západnej strane po vyústenie Peterskej ulice nachádzajú rodinné domy. Ulica je prejazdná po celej dĺžke.

## Blízke ulice
* Albrechtova ulica
* Gagarinova ulica
* Goláňova ulica
* Martákovej ulica
* Peterská ulica

## Referencie

## Iné projekty

## Externé odkazy
* Podlučinského ulica na mape Bratislavy
* Podlučinského ulica na portáli OMA.sk

Kategória:Ulice v Ružinove
Tekvicová ulica

**Tekvicová** bola ulica v bratislavskej mestskej časti Ružinov. Nachádzala sa na území dnešnej miestnej časti Pošeň.

## Popis

Tekvicová ulica existovala pred vybudovaním sídliska Pošeň ako súčasť miestnej časti Prievoz.
Ulica bola situovaná v smere juhozápad-severovýchod.
Na juhozápadnom konci ústila z východnej strany do vtedajšej Sukovej, dnes Jašíkovej ulice na mieste medzi dnešnou Ružinovskou ulicou a Exnárovou ulicou oproti dnešnému Biznis Centru Kerametal.

Ulica zanikla v 60-tych rokoch pri výstavbe sídliska Pošeň.

## Pôvod názvu
Bola pomenovaná podľa tekvice.

## Blízke ulice
* Jašíkova ulica

## Externé odkazy
* Staré mapy Bratislavy

Kategória:Zaniknuté ulice v Ružinove
Stará Pošenská ulica

**Stará Pošenská** bola ulica v Ružinove, Bratislave.
Nachádzala sa na území dnešných miestnych častí Pošeň a Ostredky.

## Popis

Stará Pošenská ulica existovala pred vybudovaním sídliska Pošeň ako súčasť miestnej časti Prievoz.
Ulica bola situovaná v smere juh-sever.
Na južnom konci ústila do Obilnej ulice.
Vyústenie sa nachádzalo na mieste, kde Obilná ulica v súčasnosti už neexistuje, približne na mieste vyústenia dnešnej ulice Andreja Mráza do dnešnej Štefunkovej ulice.
Stará Pošenská ulica viedla na sever približne v osi dnešnej Štefunkovej ulice a zasahovala až na územie dnešnej miestnej časti Ostredky.
Na severnom konci slepo končila.

Ulica zanikla v 60-tych rokoch pri výstavbe sídliska Pošeň.

## Pôvod názvu
Bola pomenovaná podľa danej lokality, ktorej meno nesie aj dnešná miestna časť Pošeň.

## Blízke ulice
* Obilná ulica

## Externé odkazy
* Staré mapy Bratislavy

Kategória:Zaniknuté ulice v Ružinove